REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/44-19

4. mart 2019. godine

B e o g r a d

ZAPISNIK

66. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 28. FEBRUARA 2019. GODINE U BANjA LUCI

 Sednica Odbora održana je zajedno sa Odborom za finansije i budžet i Odborom za reviziju Narodne skupštine Republike Srpske.

 Sednica je održana u Banja Luci , u sali Narodne skupštine Republike Srpske, Trg jasenovačkih žrtava br 1.

Zajednička sednica je počela u 10,15 časova.

Zajedničkom sednicom predsedavale su Aleksandra Tomić, predsednik Odbora i Željka Stojičić, popredsednik Narodne skupštine Republike Srpske i predsednik Odbora za finansije i budžet.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Srbislav Filipović, Momo Čolaković i Milan Lapčević.

 Sednici je prisustvovao zamenik člana Odbora Zoran Despotović (zamenik Miljana Damjanovića).

 Sednici je prisustvovala i narodni poslanik Tanja Damnjanović Tomašević.

 Sednici nisu prisustvovali članovi Odbora: Olivera Pešić, Dušan Bajatović, Milorad Mirčić, Saša Radulović, Goran Ćirić, Milorad Mijatović, Vojislav Vujić i Zoltan Pek, niti njihovi zamenici.

Pored članova Odbora sednici su prisustvovali i predstavnici Državne revizorske institucije: dr Duško Pejović, predsednik, Ljiljana Dimitrijević, i Marijana Simović, članovi Saveta; Milena Milinković, sekretar Institucije i Iva Vasilić Miljić, načelnik Službe za međunarodnu saradnju i odnose sa javnošću.

 Sednici su prisustvovali i poslanici Narodne skupštine Republike Srpske, članovi Odbora za finansije i budžet i Odbora za reviziju: Tomica Stojanović, predsednik Odbora za reviziju, Nedeljko Ćorić i Zoran Vidić, članovi Odbora za finansije i budžet i Nebojša Vukanović, član Odbora za reviziju. Takođe, sednici su prisustvovali i predstavnici Glavne službe za reviziju javnog sektora Republike Srpske : Jovo Radukić, glavni revizor; Božana Trninić, zamenik glavnog revizora; rukovodioci Sektora : Renata Kužet (Sektor za razvoj, metodologiju i KK), Ljiljana Forca (Sektor finansijske revizije), Božana Simić (Sektor za IT) i Milovan Bojić (Sektor za reviziju učinka).

Na predlog predsednika, Odbor je jednoglasno utvrdio sledeći izmenjeni

D n e v n i r e d:

1. Informisanje o radu Odbora za finansije i budžet Narodne skupštine Republike Srpske i Odbora za reviziju Narodne skupštine Republike Srpske i Odbora za finansije, republički budžet i kontrolu trošenja javnih sredstava Narodne skupštine Republike Srbije o sprovođenju parlamentarnog nadzora nad radom nezavisnih državnih organa, organizacija i tela;
2. Inicijativa za potpisivanje protokola o saradnji Državnih revizorskih institucija i radnih tela parlamenata;
3. R a z n o.

**PRVA TAČKA** : **Informisanje o radu Odbora za finansije i budžet Narodne skupštine Republike Srpske i Odbora za reviziju Narodne skupštine Republike Srpske i Odbora za finansije, republički budžet i kontrolu trošenja javnih sredstava Narodne skupštine Republike Srbije o sprovođenju parlamentarnog nadzora nad radom nezavisnih državnih organa, organizacija i tela;**

Predsednik Odbora , Aleksandra Tomić je informisala prisutne članove Odbora, o radu Odbora za finansije, republički budžet i kontrolu trošenja javnih sredstava Narodne skupštine Republike Srbije u sprovođenju parlamentarnog nadzora nad radom nezavisnih državnih organa, organizacija i tela. U svom izlaganju je detaljno iznela postupke i načine na koje Narodna skupština Republike Srbije preko Odbora za finansije, republički budžet i kontrolu trošenja javnih sredstava sprovodi svoju zakonodavnu, izbornu i kontrolnu funkciju.

Aleksandra Tomić je u najkraćim crtama predstavila i rad portala za nadzor nad javnim finansijama čije se uvođenje i rad realizuju u Okviru Projekta “Jačanje nadzorne funkcije i javnosti u radu Narodne skupštine “, a koji Narodna skupština sprovodi u saradnji sa Programom Ujedinjenih nacija za razvoj (UNDP) i Švajcarskom agencijom za razvoj i saradnju (SDC)

U diskusiji su učestvovali narodni poslanici Momo Čolaković, Veroljub Arsić i Goran Kovačević. Tokom diskusije, članovi Odbora oba parlamenta, kao i predstavnici državnih revizorskih institucija Republike Srbije i Republike Srpske razmenili su mišljenje i stavove o predstavljenoj informaciji.

**DRUGA TAČKA**: **Inicijativa za potpisivanje protokola o saradnji državnih revizorskih institucija i radnih tela parlamenata;**

U okviru ove tačke dnevnog reda, pokrenuta je inicijativa za potpisivanje protokola o saradnji državnih revizorskih institucija i skupštinskih odbora radi unapređenja kontrole trošenja javnih sredstava.

 Predsednik Državne revizorske institucije i generalni državni revizor dr Duško Pejović i glavni revizor Glavne službe za reviziju javnog sektora Republike Srpske Jovo Radukić, su se obavezali da usaglase i sastave protokol o saradnji, čije potpisivanje se očekuje na nekoj od narednih zajedničkih sednica skupštinskih odbora sa predstavnicima državnih revizorskih institucija.

 Prisutni članovi Odbora za finansije, republički budžet i kontrolu trošenja javnih sredstava i Odbora za finansije i budžet i Odbora za reviziju Narodne skupštine Republike Srpske jednoglasno su podržali ovu inicijativu.

 Sednica Odbora je zaključena u 11,40 časova.

 Sednica je tonski snimana.

 U prilogu zapisnika steno beleške

 SEKRETAR PREDSEDNIK

 Tijana Ignjatović dr Aleksandra Tomić